Avis juridique important

|

32003D0714

2003/714/ΕΚ: Απόφαση του Συμβουλίου, της 2ας Οκτωβρίου 2003, για το διορισμό ενός τακτικού μέλους της Επιτροπής των Περιφερειών

Επίσημη Εφημερίδα αριθ. L 260 της 11/10/2003 σ. 0013 - 0013

Απόφαση του Συμβουλίουτης 2ας Οκτωβρίου 2003για το διορισμό ενός τακτικού μέλους της Επιτροπής των Περιφερειών(2003/714/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την πρόταση της ισπανικής κυβέρνησης,Εκτιμώντας τα ακόλουθα:(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.(2) Μετά τη λήξη της θητείας του κ. Francesc ANTICH I OLIVER, η οποία γνωστοποιήθηκε στο Συμβούλιο στις 19 Σεπτεμβρίου 2003, έμεινε κενή μία θέση τακτικού μέλους της Επιτροπής των Περιφερειών,ΑΠΟΦΑΣΙΖΕΙ:Άρθρο μόνοΟ κ. Jaume MATAS I PALOU, Presidente - Gobierno Balear, διορίζεται τακτικό μέλος της Επιτροπής των Περιφερειών σε αντικατάσταση του κ. Francesc ANTICH I OLIVER για το υπόλοιπο της θητείας του, δηλαδή έως τις 25 Ιανουαρίου 2006.Βρυξέλλες, 2 Οκτωβρίου 2003.Για το ΣυμβούλιοΟ ΠρόεδροςG. Pisanu(1) ΕΕ L 24 της 26.1.2002, σ. 38.


Avis juridique important

|

31994D0745

94/745/ΕΚ: ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Νοεμβρίου 1994 για τη σύναψη της συμφωνίας υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει, για την περίοδο από τις 20 Ιουλίου 1994 έως τις 19 Ιουλίου 1997, τις δυνατότητες αλιείας και το χρηματοδοτικό αντάλλαγμα που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Ισλαμικής Ομοσπονδιακής Δημοκρατίας των Νήσων Κομορών για την αλιεία στα ανοικτά των Νήσων Κομορών

Επίσημη Εφημερίδα αριθ. L 297 της 18/11/1994 σ. 0035 - 0035 Φινλανδική ειδική έκδοση: Κεφάλαιο 4 τόμος 6 σ. 0146  Σουηδική ειδική έκδοση: Κεφάλαιο 4 τόμος 6 σ. 0146

ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Νοεμβρίου 1994 για τη σύναψη της συμφωνίας υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει, για την περίοδο από τις 20 Ιουλίου 1994 έως τις 19 Ιουλίου 1997, τις  δυνατότητες αλιείας και το χρηματοδοτικό αντάλλαγμα που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Ισλαμικής Ομοσπονδιακής Δημοκρατίας των Νήσων Κομορών για την αλιεία στα ανοικτά των Νήσων Κομορών (94/745/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τη συμφωνία μεταξύ της Ευρωπαϊκής Οικονομικής Κοινότητας και της Ισλαμικής Ομοσπονδιακής Δημοκρατίας των Νήσων Κομορών για την αλιεία στα ανοικτά των Νήσων Κομορών (1),  την πρόταση της Επιτροπής,  Εκτιμώντας:  ότι η Κοινότητα και η Ισλαμική Ομοσπονδιακή Δημοκρατία των Νήσων Κομορών διεξήγαγαν διαπραγματεύσεις για να καθορίσουν τις τροποποιήσεις ή τις συμπληρώσεις που πρέπει να γίνουν στη συμφωνία στο τέλος της περιόδου εφαρμογής του πρωτοκόλλου που  προσαρτάται σ' αυτή- ότι, κατόπιν αυτών των διαπραγματεύσεων, μονογραφήθηκε στις 18 Ιουλίου 1994 ένα νέο πρωτόκολλο- ότι, με το εν λόγω πρωτόκολλο, οι αλιείς της Κοινότητας διατηρούν τις αλιευτικές τους δυνατότητες στα ύδατα που υπάγονται στην κυριαρχία ή τη δικαιοδοσία της Ισλαμικής Ομοσπονδιακής Δημοκρατίας των Νήσων Κομορών για την περίοδο από τις 20 Ιουλίου 1994  έως τις 19 Ιουλίου 1997- ότι, για να αποφευχθεί η διακοπή των αλιευτικών δραστηριοτήτων των σκαφών της Κοινότητας, είναι απαραίτητο να εγκριθεί το εν λόγω πρωτόκολλο το συντομότερο δυνατό- ότι, για το λόγο αυτό, τα δύο συμβαλλόμενα μέρη μονόγραψαν συμφωνία υπό μορφήν ανταλλαγής  επιστολών που προβλέπει την προσωρινή εφαρμογή του μονογραφημένου πρωτοκόλου από την επόμενη ημέρα της ημερομηνίας κατά την οποία λήγει το ισχύον πρωτόκολλο- ότι ενδείκνυται να εγκριθεί η συμφωνία υπό μορφήν ανταλλαγής επιστολών, με την επιφύλαξη  οριστικής απόφασης δυνάμει του άρθρου 43 της συνθήκης,  ΑΠΟΦΑΣΙΖΕΙ:   Άρθρο 1  Η συμφωνία υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει, για την περίοδο από τις 20 Ιουλίου 1994 έως τις 19 Ιουλίου 1997, τις δυνατότητες αλιείας και το χρηματοδοτικό αντάλλαγμα που  προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Ισλαμικής Ομοσπονδιακής Δημοκρατίας των Νήσων Κομορών για την αλιεία στα ανοικτά των Νήσων Κομορών, εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.   Άρθρο 2  Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.  Βρυξέλλες, 10 Νοεμβρίου 1994.  Για το Συμβούλιο Ο Πρόεδρος U. SEILER-ALBRING  (1) ΕΕ αριθ. L 137 της 2. 6. 1988, σ. 19.


Σημαντική ανακοίνωση νομικού περιεχομένου

|

31960D1027(01)

Απόφαση του Συμβουλίου περί συστάσεως ομάδος συντονισμού των πολιτικών επί των ασφαλίσεων πιστώσεων, των εγγυήσεων και των χρηματοδοτικών πιστώσεων

Επίσημη Εφημερίδα αριθ. 066 της 27/10/1960 σ. 1339 - 1340 Δανική ειδική έκδοση: Σειρά I Κεφάλαιο 1959-1962 σ. 0063  Αγγλική ειδική έκδοση: Σειρά I Κεφάλαιο 1959-1962 σ. 0067  Ελληνική ειδική έκδοση: Κεφάλαιο 11 τόμος 1 σ. 0021  Ισπανική ειδική έκδοση: Κεφάλαιο 11 τόμος 1 σ. 0005  Πορτογαλική ειδική έκδοση : Κεφάλαιο 11 τόμος 1 σ. 0005  Φινλανδική ειδική έκδοση: Κεφάλαιο 11 τόμος 1 σ. 0007  Σουηδική ειδική έκδοση: Κεφάλαιο 11 τόμος 1 σ. 0007  Ειδική έκδοση στη τσεχική γλώσσα Κεφάλαιο 01 τόμος 01 σ. 9  - 10 Ειδική έκδοση στην εσθονική γλώσσα Κεφάλαιο 01 τόμος 01 σ. 9  - 10 Ειδική έκδοση στην ουγγρική γλώσσα Κεφάλαιο 01 τόμος 01 σ. 9  - 10 Ειδική έκδοση στη λιθουανική γλώσσα Κεφάλαιο 01 τόμος 01 σ. 9  - 10 Ειδική έκδοση στη λεττονική γλώσσα Κεφάλαιο 01 τόμος 01 σ. 9  - 10 Ειδική έκδοση στη μαλτέζικη γλώσσα Κεφάλαιο 01 τόμος 01 σ. 9  - 10 Ειδική έκδοση στην πολωνική γλώσσα Κεφάλαιο 01 τόμος 01 σ. 9  - 10 Ειδική έκδοση στη σλοβακική γλώσσα Κεφάλαιο 01 τόμος 01 σ. 9  - 10 Ειδική έκδοση στη σλοβενική γλώσσα Κεφάλαιο 01 τόμος 01 σ. 9  - 10

		Απόφαση του Συμβουλίουπερί συστάσεως ομάδος συντονισμού των πολιτικών επί των ασφαλίσεων πιστώσεων, των εγγυήσεων και των χρηματοδοτικών πιστώσεωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,την πρόταση της Επιτροπής,Εκτιμώντας:ότι η πίστη κατέχει σημαντική θέση στις διεθνείς συναλλαγές και οι πιστωτικές διευκολύνσεις αποτελούν ένα από τα κύρια μέσα επιταχύνσεως του εξοπλισμού των υπό ανάπτυξη χωρών και αυξήσεως των μεταξύ αυτών των χωρών και των Κρατών μελών συναλλαγών·ότι οι επεμβάσεις των Κρατών μελών στους τομείς της ασφαλίσεως εξαγωγικών πιστώσεων και των εξαγωγικών πιστώσεων δύνανται να υπάγονται στα καθεστώτα κρατικών ενισχύσεων ή, εν πάση περιπτώσει, να συνδέονται με αυτά τα καθεστώτα ενισχύσεων για τα οποία το άρθρο 112 της συνθήκης προβλέπει την προοδευτική εναρμόνιση προ του τέλους της μεταβατικής περιόδου, κατά το αναγκαίο μέτρο για να αποφευχθεί η νόθευση του ανταγωνισμού μεταξύ των επιχειρήσεων της Κοινότητος·ότι πρέπει γι' αυτό να εγκαθιδρυθεί επί των προβλημάτων που συνδέονται με την ασφάλιση πιστώσεων προς εξαγωγή και με τις πιστώσεις που χορηγούνται στις υπό ανάπτυξη χώρες, μια διαδικασία διαβουλεύσεων και συνεργασίας μεταξύ των Κρατών μελών και της Επιτροπής για να συναχθούν κοινές αρχές και για να διευκολυνθεί η επεξεργασία προτάσεων ή συγκεκριμένων λύσεων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:1. Με το σκοπό να προαχθεί στους κόλπους της ΕΟΚ μια δραστήρια συνεργασία και να προκύψουν κοινές λύσεις στα ειδικά προβλήματα που δημιουργούν η ασφάλιση των εξαγωγικών πιστώσεων καθώς και η πολιτική των πιστώσεων σε σχέση με τις υπό ανάπτυξη χώρες και για να διευκολυνθεί η οικονομική τους πρόοδος, συνιστάται "ομάδα συντονισμού των πολιτικών της ασφαλίσεως των πιστώσεων, των εγγυήσεων και των χρηματοδοτικών πιστώσεων".2. Η ομάδα θα έχει σαν έργο:α) Τη διατύπωση προτάσεων με σκοπό την εναρμόνιση μεταξύ των Κρατών μελών, εφ' όσον τούτο ανάγεται στην αρμοδιότητά τους, των όρων ασφαλίσεως εξαγωγικών πιστώσεων, χρηματοδοτικών πιστώσεων και εγγυήσεων επενδύσεων, λαμβανομένων υπόψη για την ασφάλιση των εξαγωγικών πιστώσεων των κανόνων της Ενώσεως της Βέρνης και των εργασιών που πραγματοποιήθηκαν από τους οργανισμούς των Κρατών μελών στον τομέα αυτό·β) την ανεύρεση των καταλλήλων μέσων για να ευνοηθεί η πολυμερής χρησιμοποίηση των χρηματοδοτικών πόρων που τίθενται στη διάθεση των υπό ανάπτυξη χωρών·γ) την προώθηση των ανταλλαγών πληροφοριών και διαβουλεύσεων για κάθε συγκεκριμένο πρόβλημα που αναφέρεται στην αρμοδιότητά της·δ) την διατύπωση προτάσεων στον τομέα της αρμοδιότητός της για να συντονισθούν οι θέσεις των Κρατών μελών και των ειδικευμένων οργάνων τους στο πλαίσιο των διεθνών οργανισμών.3. Η ομάδα αυτή συγκροτείται από ένα πολύ περιορισμένο αριθμό αντιπροσώπων κάθε Κράτους μέλους και της Επιτροπής, που έχουν ευθύνες στους τομείς που προαναφέρθηκαν. Κάθε αντιπρόσωπος δύναται να αναπληρώνεται από πρόσωπο που διορίζεται με τους ιδίους όρους. Οι αντιπρόσωποι δύνανται να συνοδεύονται από εμπειρογνώμονες, όταν υπάρχει περίπτωση εξετάσεως εξειδικευμένων θεμάτων.Η γραμματεία της ομάδας εξασφαλίζεται από τη γραμματεία των Συμβουλίων.4. Η ομάδα καλεί εκπροσώπους της Ευρωπαϊκής Τραπέζης Επενδύσεων να συμμετέχουν στις εργασίες της.5. Η ομάδα δύναται να καλεί και να ακούει κάθε εμπειρογνώμονα ή εκπρόσωπο αρμοδίων επαγγελματικών οργανώσεων, του οποίου κρίνει χρήσιμο να ζητήσει τη γνώμη κατά τη διάρκεια των εργασιών της.Έγινε στις Βρυξέλλες, στις 27 Σεπτεμβρίου 1960.Για το ΣυμβούλιοΟ ΠρόεδροςDr. H. R. van Houten--------------------------------------------------


title: Απόφαση (ΕΕ) 2015/1697 του Ευρωπαϊκού Κοινοβουλίου, της 29ης Απριλίου 2015, σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης «Κυψέλες καυσίμου και υδρογόνο» για το οικονομικό έτος 2013

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/379

      ΑΠΟΦΑΣΗ (ΕΕ) 2015/1697 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης «Κυψέλες καυσίμου και υδρογόνο» για το οικονομικό έτος 2013
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς της κοινής επιχείρησης «Κυψέλες καυσίμου και υδρογόνο» για το οικονομικό έτος 2013,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της κοινής επιχείρησης «Κυψέλες καυσίμου και υδρογόνο» για το οικονομικό έτος 2013, που συνοδεύεται από τις απαντήσεις της κοινής επιχείρησης (1),

                  —

                  έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2013, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τη σύσταση του Συμβουλίου, της 17ης Φεβρουαρίου 2015, σχετικά με τη χορήγηση απαλλαγής στην κοινή επιχείρηση όσον αφορά την εκτέλεση του προϋπολογισμού για το οικονομικό έτος 2013 (05306/2015 — C8-0049/2015),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3),

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (4), και ιδίως το άρθρο 209,

                  —

                  έχοντας υπόψη τον κανονισμό (ΕΚ) αριθ. 521/2008 του Συμβουλίου, της 30ής Μαΐου 2008, για τη σύσταση της κοινής επιχείρησης «Κυψέλες καυσίμου και υδρογόνο» (5),

                  —

                  έχοντας υπόψη τον κανονισμό (ΕΕ) αριθ. 559/2014 του Συμβουλίου, της 6ης Μαΐου 2014, για τη σύσταση της κοινής επιχείρησης «Κυψέλες καυσίμου και υδρογόνο 2» (6), και ιδίως το άρθρο 1 παράγραφος 2 και το άρθρο 12,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (7),

                  —

                  έχοντας υπόψη τον κατ' εξουσιοδότηση κανονισμό (ΕΕ) αριθ. 110/2014 της Επιτροπής, της 30ής Σεπτεμβρίου 2013, σχετικά με τον πρότυπο δημοσιονομικό κανονισμό για τους οργανισμούς που αφορούν συμπράξεις δημόσιου και ιδιωτικού τομέα, που αναφέρονται στο άρθρο 209 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (8),

                  —

                  έχοντας υπόψη το άρθρο 94 και το παράρτημα V του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A8-0112/2015),

         1.

            χορηγεί απαλλαγή στον εκτελεστικό διευθυντή της κοινής επιχείρησης «Κυψέλες καυσίμου και υδρογόνο 2» όσον αφορά την εκτέλεση του προϋπολογισμού της κοινής επιχείρησης «Κυψέλες καυσίμου και υδρογόνο» για το οικονομικό έτος 2013·

         2.

            εκθέτει τις παρατηρήσεις του στο ψήφισμα που ακολουθεί·

         3.

            αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον εκτελεστικό διευθυντή της κοινής επιχείρησης «Κυψέλες καυσίμου και υδρογόνο 2» στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ C 452 της 16.12.2014, σ. 67.

         (2)  ΕΕ C 452 της 16.12.2014, σ. 68.

         (3)  ΕΕ L 248 της 16.9.2002, σ. 1.

         (4)  ΕΕ L 298 της 26.10.2012, σ. 1.

         (5)  ΕΕ L 153 της 12.6.2008, σ. 1.

         (6)  ΕΕ L 169 της 7.6.2014, σ. 108.

         (7)  ΕΕ L 357 της 31.12.2002, σ. 72.

         (8)  ΕΕ L 38 της 7.2.2014, σ. 2.


title: 2012/587/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με το κλείσιμο των λογαριασμών του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/245

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με το κλείσιμο των λογαριασμών του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2010
   (2012/587/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2010, συνοδευόμενη από τις απαντήσεις του Ιδρύματος (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 — C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 1339/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για τη σύσταση του Ευρωπαϊκού Ιδρύματος Επαγγελματικής Εκπαίδευσης (3), και ιδίως το άρθρο 17,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0135/2012),

               1.

               εγκρίνει το κλείσιμο των λογαριασμών του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2010·

               2.

               αναθέτει στον πρόεδρό του να διαβιβάσει την παρούσα απόφαση στον διευθυντή του Ευρωπαϊκού Ιδρύματος Επαγγελματικής Εκπαίδευσης, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 145.

      (2)  ΕΕ L 248 της 16.9.2002, σ. 1.

      (3)  ΕΕ L 354 της 31.12.2008, σ. 82.

      (4)  ΕΕ L 357 της 31.12.2002, σ. 72.


title: Αίτηση άρσης της ασυλίας του Witold Tomczak Ψήφισμα του Ευρωπαϊκού Κοινοβουλίου της 8ης Ιουλίου 2008 σχετικά με την αίτηση άρσης της ασυλίας του Witold Tomczak (2008/2078(IMM))

text:
               3.12.2009

               EL

               Επίσημη Εφημερίδα της Ευρωπαϊκής Ένωσης

               CE 294/81

         Τρίτη, 8 Ιουλίου 2008Αίτηση άρσης της ασυλίας του Witold Tomczak
   P6_TA(2008)0326
   Ψήφισμα του Ευρωπαϊκού Κοινοβουλίου της 8ης Ιουλίου 2008 σχετικά με την αίτηση άρσης της ασυλίας του Witold Tomczak (2008/2078(IMM))
   2009/C 294 E/20

      Το Ευρωπαϊκό Κοινοβούλιο,
   έχοντας υπόψη την από 14ης Δεκεμβρίου 2007 αίτηση άρσης της ασυλίας του Witold Tomczak εκ μέρους του Αντεισαγγελέα της Βαρσοβίας σε σχέση με την ποινική διαδικασία που κίνησε η περιφερειακή εισαγγελία της Βαρσοβίας (Warszawa Śródmieście Północ), αίτηση που διαβίβασε ο Γενικός Εισαγγελέας της Πολωνίας στις 31 Ιανουαρίου 2008 και που ανακοινώθηκε στην ολομέλεια στις 10 Μαρτίου 2008,
   αφού άκουσε στις 28 Μαΐου 2008 τον Witold Tomczak σύμφωνα με το άρθρο 7, παράγραφος 3, του Κανονισμού του,
   έχοντας υπόψη τα άρθρα 9 και 10 του Πρωτοκόλλου της 8ης Απριλίου 1965 περί των προνομίων και ασυλιών των Ευρωπαϊκών Κοινοτήτων, καθώς και το άρθρο 6, παράγραφος 2, της Πράξης της 20ής Σεπτεμβρίου 1976 περί της εκλογής των μελών του Ευρωπαϊκού Κοινοβουλίου με άμεση και καθολική ψηφοφορία,
   έχοντας υπόψη τις αποφάσεις του Δικαστηρίου των Ευρωπαϊκών Κοινοτήτων με ημερομηνία 12 Μαΐου 1964 και 10 Ιουλίου 1986 (1),
   έχοντας υπόψη το άρθρο 105 του πολωνικού συντάγματος,
   έχοντας υπόψη το άρθρο 6, παράγραφος 2, και το άρθρο 7 του Κανονισμού του,
   έχοντας υπόψη την έκθεση της Επιτροπής Νομικών Θεμάτων (A6-0277/2008),

               A.

               εκτιμώντας ότι ο Witold Tomczak εξελέγη στην Κάτω Βουλή του Πολωνικού Κοινοβουλίου (Δίαιτα) στις 21 Σεπτεμβρίου 1997 και στις 23 Σεπτεμβρίου 2001· εκτιμώντας ότι, μετά την υπογραφή της συνθήκης προσχώρησης στις 16 Απριλίου 2003, απέκτησε καθεστώς παρατηρητή· εκτιμώντας ότι διατέλεσε βουλευτής του Ευρωπαϊκού Κοινοβουλίου από την 1η Μαΐου 2004 έως τις 19 Ιουλίου 2004· εκτιμώντας ότι εκλέχθηκε στο Ευρωπαϊκό Κοινοβούλιο στις 13 Ιουνίου 2004 και έπαψε να είναι βουλευτής του πολωνικού Κοινοβουλίου στις 16 Ιουνίου 2004,

               B.

               εκτιμώντας ότι ο Witold Tomczak κατηγορείται για την πρόκληση φθοράς, εκτιμώμενου ύψους έως 39 669 PLN (περίπου 11 500 ευρώ), σε γλυπτό με τίτλο «Η ένατη ώρα» —όπου απεικονίζεται ο Πάπας Ιωάννης Παύλος Β' να συνθλίβεται από μια πέτρα— στην πινακοθήκη Zachęta της Βαρσοβίας στις 21 Δεκεμβρίου 2000, κατά παράβαση του άρθρου 288, παράγραφος 1, του πολωνικού ποινικού κώδικα (2),

               Γ.

               εκτιμώντας ότι η περιφερειακή εισαγγελία της Βαρσοβίας συγκέντρωσε στοιχεία εις βάρος του Witold Tomczak, αλλά αυτός αρνήθηκε να απαντήσει σε ερωτήματα σχετικά με το επεισόδιο στην πινακοθήκη Zachęta,

               Δ.

               εκτιμώντας ότι ο Witold Tomczak ισχυρίζεται πως, με την πράξη του κατά του γλυπτού, επιδίωκε να υπερασπίσει το θρησκευτικό αίσθημα του ιδίου και άλλων, καθώς και να προστατεύσει την αξιοπρέπεια του Πάπα· εκτιμώντας ότι ο Witold Tomczak αμφισβητεί το ποσό της φθοράς που φέρεται να προκάλεσε και, ούτως ή άλλως, θεωρεί πως η συμπεριφορά του αποσκοπούσε στην προάσπιση μιας υπέρτερης αξίας — της τιμής του Πάπα στα μάτια των πολωνών καθολικών,

               E.

               εκτιμώντας ότι, βάσει των πληροφοριών που συγκεντρώθηκαν, ο Witold Tomczak δεν καλύπτεται από βουλευτική ασυλία για καμία από τις κατηγορίες που τέθηκαν υπόψη του Προέδρου του Ευρωπαϊκού Κοινοβουλίου,

               1.

               αποφασίζει να άρει την ασυλία του Witold Tomczak·

               2.

               αναθέτει στον Πρόεδρό του να διαβιβάσει την παρούσα απόφαση, μαζί με την έκθεση της αρμόδιας επιτροπής, απευθείας στην κατάλληλη αρχή της Δημοκρατίας της Πολωνίας.

      (1)  Υπόθεση 101/63, Wagner κατά Fohrmann και Krier, Συλλογή 1964, σελ. 1089, και υπόθεση 149/85 Wybot κατά Faure και λοιπών, Συλλογή 1986, σελ. 2391.

      (2)  Το άρθρο αυτό έχει ως εξής: «Όποιος καταστρέφει ή προξενεί βλάβες ή καθιστά ανέφικτη τη χρήση ξένης ιδιοκτησίας τιμωρείται με φυλάκιση τριών μηνών μέχρι πέντε ετών» (πολωνικό πρωτότυπο: «Kto cudzą rzecz niszczy, uszkadza lub czyni niezdatną do użytku, podlega karze pozbawienia wolności od 3 miesięcy do lat 5»).


Avis juridique important

|

31994D0746

94/746/ΕΚ: ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Νοεμβρίου 1994 για τη σύναψη συμφωνίας υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ακτής του Ελεφαντοστού όσον αφορά την αλιεία στα ανοικτά της Ακτής του Ελεφαντοστού για την περίοδο από την 1η Ιουλίου 1994 έως τις 30 Ιουνίου 1997

Επίσημη Εφημερίδα αριθ. L 297 της 18/11/1994 σ. 0037 - 0037 Φινλανδική ειδική έκδοση: Κεφάλαιο 4 τόμος 6 σ. 0148  Σουηδική ειδική έκδοση: Κεφάλαιο 4 τόμος 6 σ. 0148

ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Νοεμβρίου 1994 για τη σύναψη συμφωνίας υπό μορφήν ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται  στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ακτής του Ελεφαντοστού όσον αφορά την αλιεία στα ανοικτά της Ακτής του Ελεφαντοστού για την περίοδο από την 1η Ιουλίου 1994 έως τις 30 Ιουνίου 1997 (94/746/ΕΚ)ΤΟ  ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ακτής του Ελεφαντοστού όσον αφορά την αλιεία στα ανοικτά της Ακτής του Ελεφαντοστού (1),  την πρόταση της Επιτροπής,  Εκτιμώντας:  ότι η Κοινότητα και η Δημοκρατία της Ακτής του Ελεφαντοστού προέβησαν σε διαπραγματεύσεις για να καθορίσουν τις τροποποιήσεις ή συμπληρώσεις που πρέπει να επέλθουν στη ανωτέρω συμφωνία στο τέλος της περιόδου εφαρμογής του πρωτοκόλλου που προσαρτάται σ'  αυτήν- ότι, συνεπεία των εν λόγω διαπραγματεύσεων, μονογραφήθηκε στις 29 Ιουνίου 1994 ένα νέο πρωτόκολλο- ότι, με το πρωτόκολλο αυτό, οι αλιείς της Κοινότητας διαθέτουν αλιευτικές δυνατότητες στα ύδατα που υπάγονται στην κυριαρχία ή τη δικαιοδοσία της Ακτής του Ελεφαντοστού για την περίοδο από την 1η Ιουλίου 1994 έως τις 30 Ιουνίου 1997- ότι, για να εξασφαλισθεί μια ταχεία επανάληψη των αλιευτικών δραστηριοτήτων των σκαφών της Κοινότητας, είναι απαραίτητο να εφαρμοστεί, το ταχύτερο δυνατόν το νέο πρωτόκολλο- ότι, για το λόγο αυτό, τα δύο μέρη μονόγραψαν συμφωνία, υπό μορφήν ανταλλαγής  επιστολών η οποία προβλέπει την προσωρινή εφαρμογή του μονογραφέντος πρωτοκόλλου, από την 1η Ιουλίου 1994- ότι θα πρέπει να εγκριθεί η συμφωνία αυτή, με την επιφύλαξη οριστικής αποφάσεως δυνάμει του άρθρου 43 της συνθήκης,  ΑΠΟΦΑΣΙΖΕΙ:   Άρθρο 1  Η συμφωνία υπό μορφή ανταλλαγής επιστολών σχετικά με την προσωρινή εφρρμογή του πρωτοκόλλου που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας  και της Δημοκρατίας της Ακτής του Ελεφαντοστού όσον αφορά την αλιεία στα ανοικτά της Ακτής του Ελεφαντοστού για την περίοδο από την 1η Ιουλίου 1994 έως τις 30 Ιουνίου 1997, εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.   Άρθρο 2  Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.  Βρυξέλλες, 10 Νοεμβρίου 1994.  Για το Συμβούλιο Ο Πρόεδρος U. SEILER-ALBRING  (1) ΕΕ αριθ. L 379 της 31. 12. 1990, σ. 3.


Avis juridique important

|

31995D0371

95/371/ΕΚ: Απόφαση της Επιτροπής της 8ης Σεπτεμβρίου 1995 σχετικά με τον καθορισμό των συνολικών ποσοτήτων επισιτιστικής βοήθειας δυνάμει του προϋπολογισμού 1995 και την κατάρτιση καταλόγου των προϊόντων που παρέχονται ως επισιτιστική βοήθεια

Επίσημη Εφημερίδα αριθ. L 220 της 16/09/1995 σ. 0020 - 0022

ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Σεπτεμβρίου 1995 σχετικά με τον καθορισμό των συνολικών ποσοτήτων επισιτιστικής βοήθειας  δυνάμει του προϋπολογισμού 1995 και την κατάρτιση καταλόγου των προϊόντων που παρέχονται ως  επισιτιστική βοήθεια (95/371/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 3972/86 του Συμβουλίου της 22ας Δεκεμβρίου 1986 σχετικά με την πολιτική  και τη διαχείριση της επισιτιστικής βοήθειας  (1), όπως τροποποιήθηκε τελευταία με τον κανονισμό  (ΕΟΚ) αριθ. 1930/90  (2), και ιδίως το άρθρο 5, Εκτιμώντας: ότι για την εφαρμογή του κανονισμού (ΕΟΚ) αριθ. 3972/86 απαιτείται ο καθορισμός ανά προϊόν, των  συνολικών ποσοτήτων που χορηγούνται στο πλαίσιο ενεργειών επισιτιστικής βοήθειας για το 1995, καθώς  και ο καθορισμός των προϊόντων που αποτελούν αντικείμενο επισιτιστικής βοήθειας 7 ότι πρέπει να αποφασιστούν οι συνολικές ποσότητες επισιτιστικής βοήθειας για το 1995 7 ότι η  εφαρμογή των ενεργειών επισιτιστικής βοήθειας πραγματοποιείται ανάλογα με τους πόρους του  προϋπολογισμού που θα είναι πραγματικά διαθέσιμοι 7 ότι η υπηρεσία των Ευρωπαϊκών Κοινοτήτων για την ανθρωπιστική βοήθεια (ECHO) θα διαχειριστεί ποσό  ύψους 33,6 εκατομμυρίων Ecu στο πλαίσιο του άρθρου Β7-211 του προϋπολογισμού, ως επισιτιστικής  βοήθειας έκτακτης ανάγκης. Τα προϊόντα που θα παρασχεθούν θα αποφασίζονται για κάθε περίπτωση  χωριστά, ανάλογα με τις επείγουσες ανάγκες 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής  Επισιτιστικής Βοήθειας, ΑΠΟΦΑΣΙΖΕΙ: Άρθρο μόνο 1.  Στο παράρτημα Ι καθορίζονται οι συνολικές ποσότητες για κάθε  προϊόν που πρόκειται να διατεθούν σε αναπτυσσόμενες χώρες και σε ορισμένους οργανισμούς βοήθειας. 2.  Στο παράρτημα ΙΙ περιλαμβάνεται ο κατάλογος των προϊόντων που δύνανται να διατεθούν ως  βοήθεια. Βρυξέλλες, 8 Σεπτεμβρίου 1995. Για την Επιτροπή Manuel MARΝN Αντιπρόεδρος  ΠΑΡΑΡΤΗΜΑ Ι Ποσότητες επισιτιστικής βοήθειας που θα χορηγηθούν για το έτος 1995 -  Σε  σιτηρά: α)  927  700 τόνοι βάσει της σύμβασης επισιτιστικής βοήθειας 7 β)  847  900 τόνοι με τη μορφή συμπληρωματικών χορηγήσεων  (1). -  Σε γάλα σε σκόνη και άλλα ισοδύναμα προϊόντα: 20  000 τόνοι -  Σε βουτυρέλαιο: 800 τόνοι -  Σε ζάχαρη: 12  000 τόνοι  (1) -  Σε φυτικό έλαιο: 68  000 τόνοι  (1) -  Σε όσπρια: 130  000 τόνοι  (1) -  Σε λοιπά προϊόντα: ποσό 25,686 εκατομμυρίων Ecu (1).  ΠΑΡΑΡΤΗΜΑ ΙΙ >ΘΕΣΗ ΠΗΝΑΚΑ>


Διοικητική Επιτροπή των Ευρωπαϊκών Κοινοτήτων για την κοινωνική ασφάλιση των διακινούμενων εργαζόμενων: απόφασης αριθ. 108, της 24ης Μαρτίου 1977, περί απλοποίησης του εντύπου Ε 111


Avis juridique important

|

31996D0351

96/351/ΕΚ: Απόφαση του Συμβουλίου της 14ης Μαΐου 1996 σχετικά με τη σύναψη συμφωνίας συνεργασίας μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ

Επίσημη Εφημερίδα αριθ. L 136 της 07/06/1996 σ. 0028 - 0028

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Μαΐου 1996 σχετικά με τη σύναψη συμφωνίας συνεργασίας μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ (96/351/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 113, 130 Ω, σε συνδυασμό με το άρθρο 228 παράγραφος 2 και την πρώτη υποπαράγραφο της παραγράφου 3,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),Εκτιμώντας:ότι, σύμφωνα με το άρθρο 130 Υ της συνθήκης, η κοινοτική πολιτική στον τομέα της συνεργασίας για την ανάπτυξη ευνοεί τη διαρκή και σταθερή οικονομική και κοινωνική ανάπτυξη των αναπτυσσομένων χωρών, την ομαλή και σταδιακή ενσωμάτωση στην παγκόσμια οικονομία και την εκστρατεία κατά της φτώχειας σε αυτές τις χώρες 7ότι η Κοινότητα πρέπει να εγκρίνει, για την επίτευξη των στόχων της στον τομέα των εξωτερικών σχέσεων, τη συμφωνία συνεργασίας μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ,ΑΠΟΦΑΣΙΣΕ ΤΑ ΕΞΗΣ:Άρθρο 1 Εγκρίνεται εξ ονόματος της Κοινότητας η συμφωνία συνεργασίας μεταξύ της Ευρωπαϊκής Κοινότητας και της Σοσιαλιστικής Δημοκρατίας του Βιετνάμ.Το κείμενό της επισυνάπτεται στην παρούσα.Άρθρο 2 Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 20 της συμφωνίας.Άρθρο 3 Η Επιτροπή, επικουρούμενη από αντιπροσώπους των κρατών μελών, εκπροσωπεί την Κοινότητα στη μεικτή επιτροπή που προβλέπεται στο άρθρο 14 της συμφωνίας.Άρθρο 4 Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 14 Μαΐου 1996.Για το ΣυμβούλιοΟ ΠρόεδροςE. GUZZANTI(1) ΕΕ αριθ. C 12 της 17. 1. 1996, σ. 4.(2) ΕΕ αριθ. C 47 της 19. 2. 1996, σ. 25.


Avis juridique important

|

31998D1212(02)

Απόφαση του Συμβουλίου της 1ης Δεκεμβρίου 1998 για το διορισμό ενός τακτικού και ενός αναπληρωματικού μέλους της συμβουλευτικής επιτροπής για την κατάρτιση των ιατρών

Επίσημη Εφημερίδα αριθ. C 387 της 12/12/1998 σ. 0002 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ της 1ης Δεκεμβρίου 1998 για το διορισμό ενός τακτικού και ενός αναπληρωματικού μέλους της συμβουλευτικής επιτροπής για την κατάρτιση των ιατρών (98/C 387/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:την απόφαση 75/364/ΕΟΚ του Συμβουλίου, της 16ης Ιουνίου 1975, σχετικά με τη σύσταση συμβουλευτικής επιτροπής για την κατάρτιση των ιατρών (1), και ιδίως τα άρθρα 3 και 4,την πράξη προσχώρησης του 1994, και ιδίως το άρθρο της 165 παράγραφος 1,Εκτιμώντας:ότι, σύμφωνα με το άρθρο 3 της απόφασης αυτής η εν λόγω επιτροπή αποτελείται από τρεις εμπειρογνώμονες ανά κράτος μέλος και ένα αναπληρωματικό μέλος για καθέναν από τους εμπειρογνώμονες αυτούς 7 ότι, σύμφωνα με το άρθρο 4 της ίδιας απόφασης, η θητεία των εμπειρογνωμόνων και των αναπληρωματικών μελών είναι τριετής 7ότι, με την απόφασή του της 29ης Ιουνίου 1998 (2), το Συμβούλιο διόρισε τα τακτικά και τα αναπληρωματικά μέλη της εν λόγω επιτροπής για το διάστημα από τις 29 Ιουνίου 1998 έως 28 Ιουνίου 2001 7ότι η γαλλική κυβέρνηση υπέβαλε υποψηφιότητες για το διορισμό ενός τακτικού και ενός αναπληρωματικού μέλους,ΑΠΟΦΑΣΙΖΕΙ:Άρθρο μόνο Ο καθηγητής Philippe THIBAUT διορίζεται τακτικό μέλος της συμβουλευτικής επιτροπής για την κατάρτιση των ιατρών, στην κατηγορία «εμπειρογνώμονες των ιατρικών σχολών των πανεπιστημίων», για την περίοδο από 29 Ιουνίου 1998 έως 28 Ιουνίου 2001.Ο καθηγητής Maurice BRUHAT διορίζεται αναπληρωματικό μέλος της συμβουλευτικής επιτροπής για την κατάρτιση των ιατρών, στην κατηγορία «εμπειρογνώμονες των ιατρικών σχολών των πανεπιστημίων», για την περίοδο από 29 Ιουνίου 1998 έως 28 Ιουνίου 2001.Βρυξέλλες, 1 Δεκεμβρίου 1998.Για το ΣυμβούλιοΟ ΠρόεδροςR. EDLINGER(1) ΕΕ L 167 της 30.6.1975, σ. 17.(2) ΕΕ C 222 της 16.7.1998, σ. 3.


title: 2011/599/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με το κλείσιμο των λογαριασμών του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/214

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με το κλείσιμο των λογαριασμών του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2009
   (2011/599/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2009,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Ιδρύματος για την Βελτίωση των Συνθηκών Διαβίωσης και Εργασίας για το οικονομικό έτος 2009 συνοδευόμενη από τις απαντήσεις του Ιδρύματος (1),

               —

               έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7-0052/2011),

               —

               έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί της δημιουργίας Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας (3), και ιδίως το άρθρο 16,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A7-0108/2011),

               1.

               εγκρίνει το κλείσιμο των λογαριασμών του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2009·

               2.

               αναθέτει στον πρόεδρό του να διαβιβάσει την παρούσα απόφαση στον διευθυντή του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, το Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 338 της 14.12.2010, σ. 155.

      (2)  ΕΕ L 248 της 16.9.2002, σ. 1.

      (3)  ΕΕ L 139 της 30.5.1975, σ. 1.

      (4)  ΕΕ L 357της 31.12.2002, σ. 72.


title: 2006/864/ΕΚ: Απόφαση της Επιτροπής, της 30ής Νοεμβρίου 2006 , για την κατάργηση της απόφασης 2005/613/ΕΚ της Επιτροπής για την αποδοχή ανάληψης υποχρέωσης που προτάθηκε στο πλαίσιο της διαδικασίας αντιντάμπινγκ όσον αφορά τις εισαγωγές μη συνεχών ινών από πολυεστέρες καταγωγής, μεταξύ άλλων, Σαουδικής Αραβίας [κοινοποιηθείσα υπό τον αριθμό Ε(2006) 5776]

text:
               1.12.2006

               EL

               Επίσημη Εφημερίδα της Ευρωπαϊκής Ένωσης

               L 335/45

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 30ής Νοεμβρίου 2006
   για την κατάργηση της απόφασης 2005/613/ΕΚ της Επιτροπής για την αποδοχή ανάληψης υποχρέωσης που προτάθηκε στο πλαίσιο της διαδικασίας αντιντάμπινγκ όσον αφορά τις εισαγωγές μη συνεχών ινών από πολυεστέρες καταγωγής, μεταξύ άλλων, Σαουδικής Αραβίας
   [κοινοποιηθείσα υπό τον αριθμό Ε(2006) 5776]
   (2006/864/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), και ιδίως τα άρθρα 8 και 9,
   Κατόπιν διαβούλευσης με τη συμβουλευτική επιτροπή,
   Εκτιμώντας τα ακόλουθα:
   A.   ΠΡΟΗΓΟΥΜΕΝΗ ΔΙΑΔΙΚΑΣΙΑ

               (1)

               Το Μάρτιο του 2005, το Συμβούλιο, με τον κανονισμό (ΕΚ) αριθ. 428/2005 (2), επέβαλε οριστικό δασμό αντιντάμπινγκ στις εισαγωγές μη συνεχών ινών από πολυεστέρες, καταγωγής Λαϊκής Δημοκρατίας της Κίνας και Σαουδικής Αραβίας, τροποποίησε τους οριστικούς δασμούς αντιντάμπινγκ που ίσχυαν για τις εισαγωγές του ίδιου προϊόντος καταγωγής Δημοκρατίας της Κορέας και περάτωσε τη διαδικασία αντιντάμπινγκ όσον αφορά τις εισαγωγές του ίδιου προϊόντος καταγωγής Ταϊβάν.

               (2)

               Η Επιτροπή, με την απόφαση 2005/613/ΕΚ (3), αποδέχθηκε ανάληψη υποχρέωσης ως προς τις τιμές που προτάθηκε από τη σαουδαραβική εταιρεία Saudi Basic Industries Corporation (Sabic) (η «εταιρεία») και όλες τις συνδεδεμένες με αυτήν εταιρείες, συμπεριλαμβανομένου του συνδεδεμένου παραγωγού του υπό εξέταση προϊόντος, δηλαδή της, Arabian Industrial Fibres Company (Ibn Rushd).

         B.   ΕΘΕΛΟΝΤΙΚΗ ΑΝΑΚΛΗΣΗ ΑΝΑΛΗΨΗΣ ΥΠΟΧΡΕΩΣΗΣ

               (3)

               Η εταιρεία ενημέρωσε την Επιτροπή τον Αύγουστο του 2006 ότι επιθυμούσε να ανακαλέσει την ανάληψη υποχρέωσης.

         Γ.   ΚΑΤΑΡΓΗΣΗ ΤΗΣ ΑΠΟΦΑΣΗΣ 2005/613/ΕΚ

               (4)

               Βάσει των ανωτέρω, η αποδοχή της ανάληψης υποχρέωσης πρέπει να ανακληθεί και η απόφαση 2005/613/ΕΚ της Επιτροπής πρέπει να καταργηθεί,

         ΑΠΟΦΑΣΙΖΕΙ:
   Άρθρο 1
   Η απόφαση 2005/613/ΕΚ της Επιτροπής καταργείται.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 30 Νοεμβρίου 2006.

            Για την Επιτροπή

         Peter MANDELSON

            Μέλος της Επιτροπής

      (1)  ΕΕ L 56 της 6.3.1996, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2117/2005 (ΕΕ L 340 της 23.12.2005, σ. 17).

      (2)  ΕΕ L 71 της 17.3.2005, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 1333/2005 (ΕΕ L 211 της 13.8.2005, σ. 1).

      (3)  ΕΕ L 211 της 13.8.2005, σ. 20.


title: 2012/438/ΕΕ: Απόφαση του Συμβουλίου, της 24ης Ιουλίου 2012 , για το διορισμό μέλους της Ευρωπαϊκής Οικονομικής και Κοινωνικής Επιτροπής από τη Φινλανδία

text:
               27.7.2012

               EL

               Επίσημη Εφημερίδα της Ευρωπαϊκής Ένωσης

               L 200/19

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Ιουλίου 2012
   για το διορισμό μέλους της Ευρωπαϊκής Οικονομικής και Κοινωνικής Επιτροπής από τη Φινλανδία
   (2012/438/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 302,
   Έχοντας υπόψη την πρόταση της φινλανδικής κυβέρνησης,
   Έχοντας υπόψη τη γνώμη της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 13 Σεπτεμβρίου 2010, το Συμβούλιο εξέδωσε την απόφαση 2010/570/ΕΕ, Ευρατόμ για το διορισμό των μελών της Ευρωπαϊκής Οικονομικής και Κοινωνικής Επιτροπής, για την περίοδο από τις 21 Σεπτεμβρίου 2010 έως τις 20 Σεπτεμβρίου 2015 (1).

               (2)

               Μετά τη λήξη της θητείας του κ. Reijo PAANANEN, έχει κενωθεί μία θέση μέλους στην Ευρωπαϊκή Οικονομική και Κοινωνική Επιτροπή,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Pekka RISTELÄ, Σύμβουλος Διεθνών Υποθέσεων της SAK (Central Organisation of Finnish Trade Unions), διορίζεται μέλος της Ευρωπαϊκής Οικονομικής και Κοινωνικής Επιτροπής για το υπόλοιπο της τρέχουσας θητείας, ήτοι μέχρι την 20ή Σεπτεμβρίου 2015.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 24 Ιουλίου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 251 της 25.9.2010, σ. 8.


title: 2009/191/ΕΚ: Απόφαση του Ευρωπαϊκού Κοινοβουλίου, της 22ας Απριλίου 2008 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2006, τμήμα IV — Δικαστήριο

text:
               31.3.2009

               EL

               Επίσημη Εφημερίδα της Ευρωπαϊκής Ένωσης

               L 88/72

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 22ας Απριλίου 2008
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2006, τμήμα IV — Δικαστήριο
   (2009/191/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2006 (1),
   έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2006 — τόμος I (C6-0365/2007) (2),
   έχοντας υπόψη την ετήσια έκθεση του Συμβουλίου προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2006,
   έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2006 σχετικά με την εκτέλεση του προϋπολογισμού και τις ειδικές εκθέσεις του Ελεγκτικού Συνεδρίου, συνοδευόμενη από τις απαντήσεις των οργάνων που ελέγχθηκαν (3),
   έχοντας υπόψη τη δήλωση αξιοπιστίας του Ελεγκτικού Συνεδρίου, σύμφωνα με το άρθρο 248 της συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (4),
   έχοντας υπόψη το άρθρο 272 παράγραφος 10 και τα άρθρα 274, 275 και 276 της συνθήκης ΕΚ,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,
   έχοντας υπόψη το άρθρο 71 και το παράρτημα V του κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών (Α6-0097/2008),

               1.

               χορηγεί απαλλαγή στον Γραμματέα του Δικαστηρίου για την εκτέλεση του προϋπολογισμού του Δικαστηρίου για το οικονομικό έτος 2006·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ L 78 της 15.3.2006.

      (2)  ΕΕ C 274 της 15.11.2007, σ. 1.

      (3)  ΕΕ C 273 της 15.11.2007, σ. 1.

      (4)  ΕΕ C 274 της 15.11.2007, σ. 130.

      (5)  ΕΕ L 248 της 16.9.2002, σ. 1.
    ---documentbreak---

               31.3.2009

               EL

               Επίσημη Εφημερίδα της Ευρωπαϊκής Ένωσης

               L 88/73

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 22ας Απριλίου 2008
   που περιέχει τις παρατηρήσεις οι οποίες αποτελούν αναπόσπαστο μέρος της απόφασης σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2006, τμήμα ΙV — Δικαστήριο
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2006 (1),
   έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2006 — τόμος I (C6-03657/2007) (2),
   έχοντας υπόψη την ετήσια έκθεση του Συμβουλίου προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2006,
   έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2006 σχετικά με την εκτέλεση του προϋπολογισμού και τις ειδικές εκθέσεις του Ελεγκτικού Συνεδρίου, συνοδευόμενη από τις απαντήσεις των οργάνων που ελέγχθηκαν (3),
   έχοντας υπόψη τη δήλωση αξιοπιστίας του Ελεγκτικού Συνεδρίου, σύμφωνα με το άρθρο 248 της συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (4),
   έχοντας υπόψη το άρθρο 272 παράγραφος 10 και τα άρθρα 274, 275 και 276 της συνθήκης ΕΚ,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,
   έχοντας υπόψη το άρθρο 71 και το παράρτημα V του κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών (Α6-0097/2008),

               1.

               επισημαίνει ότι, το 2006, το Δικαστήριο των Ευρωπαϊκών Κοινοτήτων (ΔΕΚ) είχε στη διάθεσή του πιστώσεις αναλήψεων υποχρεώσεων συνολικού ύψους 252 306 372,60 ευρώ (2005: 232 602 467,74 ευρώ), με ποσοστό χρησιμοποίησης 94,58 %·

               2.

               επισημαίνει ότι, μετά την καθιέρωση της λογιστικής σε δεδουλευμένη βάση από 1ης Ιανουαρίου 2005, ο δημοσιονομικός ισολογισμός του ΔΕΚ εμφανίζει αρνητικό οικονομικό αποτέλεσμα για το έτος (1 529 933 ευρώ) και ταυτόσημα ποσά (72 187 617 ευρώ) ως προς το ενεργητικό και το παθητικό·

               3.

               σημειώνει με ικανοποίηση τη θέσπιση από το ΔΕΚ τον Ιούλιο 2007 κώδικα δεοντολογίας που θα ισχύει για τα μέλη και τα πρώην μέλη του ΔΕΚ, του Πρωτοδικείου και του Δικαστηρίου Δημόσιας Διοίκησης (6) και που περιλαμβάνει υποχρέωση υποβολής δήλωσης οικονομικών συμφερόντων στον πρόεδρο του Δικαστηρίου· τονίζει, ωστόσο, το αίτημα που έχει επανειλημμένα διατυπώσει, χάριν διαφάνειας και παρά τη σημερινή έλλειψη σχετικών νομικών απαιτήσεων, για δημοσίευση συγκεκριμένων δηλώσεων, για παράδειγμα στην ιστοθέση του ΔΕΚ·

               4.

               εκφράζει την ικανοποίησή του για το γεγονός ότι από την 1η Οκτωβρίου 2007 έχουν συσταθεί δύο χωριστές διοικητικές μονάδες (μία μονάδα εσωτερικού ελέγχου και μία μονάδα επαλήθευσης) με δύο χωριστούς προϊστάμενους και ότι με αυτόν τον τρόπο τέθηκε τέλος σε μία κατάσταση που κατά τη διάρκεια των προηγούμενων ετών επικρίθηκε τόσο από το ΕΕΣ όσο και από το Κοινοβούλιο, όπου ο προϊστάμενος της υπηρεσίας εσωτερικού ελέγχου ήταν υπεύθυνος για τον εκ των προτέρων έλεγχο των πράξεων των διατακτών·

               5.

               εκφράζει επιδοκιμασία για τις πληροφορίες που περιέχουν οι απαντήσεις του ΔΕΚ στο ερωτηματολόγιο του εισηγητή σχετικά με τον ακριβή χαρακτήρα και το περιεχόμενο των συστάσεων των εσωτερικών ελέγχων που διενεργήθηκαν το 2006, σύμφωνα με τις οποίες ο εσωτερικός ελεγκτής του ΔΕΚ διενήργησε πέντε ειδικούς ελέγχους και απηύθυνε συστάσεις στις σχετικές υπηρεσίες (σχετικά με την οργάνωση και τη δημοσιονομική διαχείριση των επισκέψεων, τα ασφαλιστήρια συμβόλαια, τη διαχείριση των εξόδων μετακόμισης και τη χρήση των τηλεφώνων)· τονίζει, ωστόσο την ανάγκη πλήρους εφαρμογής αυτών των συστάσεων·

               6.

               εκφράζει επίσης την ικανοποίησή του για το γεγονός ότι μετά το 2005, κατά τη διάρκεια του οποίου δεν διενεργήθηκε καμία εκ των υστέρων επαλήθευση, η μονάδα εσωτερικού ελέγχου και χρηματοδοτικής συνδρομής πραγματοποίησε εκ των υστέρων επαληθεύσεις για τρία είδη δαπανών, συγκεκριμένα των δαπανών τεκμηρίωσης και βιβλιοθήκης, οχημάτων και τηλεπικοινωνιών, οι οποίες επιβεβαίωσαν την κανονικότητα και τη νομιμότητα των δαπανών που ελέγχθηκαν·

               7.

               εκφράζει επιδοκιμασία για τη μείωση του αριθμού των διαπραγματευθεισών συμβάσεων, ως ποσοστό επί του αριθμού των συμβάσεων που ανατέθηκαν, από 38 % το 2005 σε 34 % το 2006 (με αξία που υπερβαίνει τα 60 000 και ιδίως τα άρθρα, μετά από την τροποποίηση των κανόνων εφαρμογής (7) του δημοσιονομικού κανονισμού)· ζητεί, ωστόσο, να καταβάλει το ΔΕΚ μεγαλύτερη προσπάθεια για περαιτέρω μείωση αυτού του ποσοστού·

               8.

               σημειώνει ότι το 2006 ήταν το πρώτο έτος δικαστικής δραστηριότητας, συγκεκριμένα του νεοσύστατου Δικαστηρίου Δημόσιας Διοίκησης μετά από την ανάληψη των καθηκόντων του τον Δεκέμβριο 2005·

               9.

               σημειώνει ότι, παρά το γεγονός ότι οι σελίδες που μεταφράστηκαν αυξήθηκαν κατά 24 % σε 669 668 το 2006 σε σύγκριση με το 2005, οι σελίδες που δόθηκαν για μετάφραση παρέμειναν σταθερές (645 176 το 2005 και 642 113 το 2006) και ότι οι καθυστερήσεις που προκλήθηκαν λόγω της διεύρυνσης του 2004 περιορίστηκαν, χάρη στα μέτρα που έλαβε το ΔΕΚ·

               10.

               επισημαίνει τις επικρίσεις που διατυπώνονται στην ειδική έκθεση αριθ. 2/2007 του ΕΕΣ σχετικά με τις δαπάνες που αφορούν τα ακίνητα, για το γεγονός ότι ο ανεξάρτητος εμπειρογνώμονας, του οποίου ο διορισμός προβλεπόταν στη σύμβαση-πλαίσιο για την επέκταση του μεγάρου του ΔΕΚ («Palais»), δεν διορίστηκε εξαρχής και ότι στην αρχική σύμβαση-πλαίσιο ορίζονται μόνο γενικές αρχές·

               11.

               σημειώνει με ικανοποίηση ότι ο ανεξάρτητος εμπειρογνώμονας (KPMG) διορίστηκε επιτέλους και ανέλαβε τα καθήκοντά του που συνίστανται στην παρακολούθηση της σύμβασης και στην εκ των προτέρων επαλήθευση όλων των λογιστικών εγγραφών· ελπίζει ότι θα τηρηθεί ο αρχικός προϋπολογισμός και ενθαρρύνει το ΔΕΚ να παρακολουθήσει στενά όλες τις πτυχές της προόδου του σχεδίου μέσω των εκτελεστικών διατάξεων που διέπουν την παρακολούθηση·

               12.

               σημειώνει, επιπλέον, με ικανοποίηση ότι έχει στο μεταξύ συναφθεί σύμβαση μίσθωσης με δυνατότητα αγοράς μεταξύ του Μεγάλου Δουκάτου του Λουξεμβούργου και του ΔΕΚ, στην οποία ορίζονται οι διατάξεις που είναι αναγκαίες για τη συμπλήρωση της σύμβασης-πλαισίου του 2001 και που προβλέπουν την πώληση στο ΔΕΚ του οικοπέδου στο οποίο βρίσκεται το κτιριακό συγκρότημα για το συμβολικό ποσό του 1 ευρώ όταν τα κτίρια περιέλθουν στην κατοχή του ΔΕΚ·

               13.

               υπενθυμίζει ότι το Ελεγκτικό Συνέδριο σχολιάζει με τα παρακάτω λόγια, στην παράγραφο 35 της ειδικής του έκθεσης αριθ. 2/2007 σχετικά με τις δαπάνες των θεσμικών οργάνων για κτίρια, την κατασκευή της επέκτασης του κτιρίου του Ευρωπαϊκού Δικαστηρίου στο Λουξεμβούργο: «[…] το Ευρωπαϊκό Δικαστήριο δεν συμμετείχε στη διαδικασία του διαγωνισμού, ούτε στη διαπραγμάτευση των λεπτομερειών της σύμβασης, της οποίας τις ρήτρες και τα δικαιώματα επιλογής δεν είχε εγκρίνει εκ των προτέρων, ούτε εμφανίζεται ως συμβαλλόμενο μέρος στις συμβάσεις χρηματοδότησης, μολονότι θα επιβαρυνθεί με το χρηματοδοτικό κόστος (π.χ. επιτόκια, επιβαρύνσεις διαχείρισης). Οι υπηρεσίες του Δικαστηρίου εξέτασαν τη διαδικασία που ακολούθησε η κυβέρνηση για τη σύναψη της σύμβασης όσον αφορά τη χρηματοδότηση του σχεδίου και επεσήμαναν ότι δεν υπήρχε επαρκής ανταγωνισμός. […]»· καλεί την Επιτροπή να υποβάλει το αργότερο μέχρι τον Ιούλιο 2008 τα αποτελέσματα των ερευνών που ανακοίνωσε ότι θα πραγματοποιήσει εν προκειμένω, σε απάντηση της γραπτής ερώτησης E-4016/2007, για την εξακρίβωση ενδεχόμενων παραβιάσεων των οδηγιών περί υποβολής προσφορών·

               14.

               τονίζει ότι το 2006 ο αριθμός των εν υπηρεσία μόνιμων και λοιπών υπαλλήλων (μελών του επικουρικού και έκτακτου προσωπικού και συμβασιούχων υπαλλήλων) αυξήθηκε κατά τη διάρκεια του έτους κατά 4,8 % σε 1 786·

               15.

               σημειώνει, ωστόσο, με ανησυχία τις διαρκείς δυσκολίες που αντιμετωπίζει το ΔΕΚ όσον αφορά την πρόσληψη κατηρτισμένου προσωπικού που να καλύπτεται από το καθεστώς υπηρεσιακής κατάστασης των υπαλλήλων για πολλές θέσεις (κυρίως διερμηνέων και ειδικευμένων υπαλλήλων στον τομέα της πληροφορικής) με βάση τους διαγωνισμούς που οργανώνει η EPSO·

               16.

               συγχαίρει το ΔΕΚ για την ενσωμάτωση στην έκθεση δραστηριοτήτων του κεφαλαίου στο οποίο περιγράφεται η συνέχεια που δόθηκε κατά τη διάρκεια του έτους σε προηγούμενες αποφάσεις του Κοινοβουλίου περί απαλλαγής και σε εκθέσεις του ΕΕΣ· ζητεί, ωστόσο, να καταστούν πιο λεπτομερή τόσο αυτό το τμήμα όσο και η έκθεση για τους εσωτερικούς ελέγχους που αποστέλλει το ΔΕΚ στην αρμόδια για την απαλλαγή αρχή.

      (1)  ΕΕ L 78 της 15.3.2006.

      (2)  ΕΕ C 274 της 15.11.2007, σ. 1.

      (3)  ΕΕ C 273 της 15.11.2007, σ. 1.

      (4)  ΕΕ C 274 της 15.11.2007, σ. 130.

      (5)  ΕΕ L 248 της 16.9.2002, σ. 1.

      (6)  ΕΕ C 223 της 22.9.2007, σ. 1.

      (7)  Κανονισμός (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (ΕΕ L 357 της 31.12.2002, σ. 1).


title: 2008/906/ΕΚ: Απόφαση του Συμβουλίου, της 27ης Νοεμβρίου 2008 , για διορισμό στην Επιτροπή των Περιφερειών δύο τακτικών και δύο αναπληρωματικών μελών από τη Δανία

text:
               5.12.2008

               EL

               Επίσημη Εφημερίδα της Ευρωπαϊκής Ένωσης

               L 327/21

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 27ης Νοεμβρίου 2008
   για διορισμό στην Επιτροπή των Περιφερειών δύο τακτικών και δύο αναπληρωματικών μελών από τη Δανία
   (2008/906/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της δανικής κυβέρνησης,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ περί διορισμού των τακτικών και αναπληρωματικών μελών της Επιτροπής των Περιφερειών, για την περίοδο από 26 Ιανουαρίου 2006 έως 25 Ιανουαρίου 2010 (1).

               (2)

               Δύο θέσεις τακτικών μελών της Επιτροπής των Περιφερειών έχουν μείνει κενές λόγω της λήξης της θητείας της κ. Mona HEIBERG και της κ. Helene LUND. Δύο θέσεις αναπληρωματικών μελών έχουν μείνει κενές λόγω της λήξης της θητείας του κ. Jens Christian GJESING και της κ. Tove LARSEN,

         ΑΠΟΦΑΣΙΖΕΙ:
   Άρθρο 1
   Τα ακόλουθα πρόσωπα διορίζονται στην Επιτροπή των Περιφερειών, για το εναπομένον διάστημα της θητείας, ήτοι έως τις 25 Ιανουαρίου 2010:

               α)

               ως τακτικά μέλη:

                           η κ. Helene LUND, Byrådsmedlem, Furesø Kommune (αλλαγή καθηκόντων),

                           η κ. Mona HEIBERG, 1. Næstformand for Borgerrepræsentationen, Københavns Kommune (αλλαγή καθηκόντων)·

               β)

               ως αναπληρωματικά μέλη:

                           ο κ. Jens Christian GJESING, 1. Viceborgmester, Haderslev Kommune (αλλαγή καθηκόντων),

                           η κ. Tove LARSEN, Borgmester, Aabenraa Kommune (αλλαγή καθηκόντων).

         Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Βρυξέλλες, 27 Νοεμβρίου 2008.

            Για το Συμβούλιο

            Ο Πρόεδρος

         L. CHATEL

      (1)  ΕΕ L 56 της 25.2.2006, σ. 75.